หลังคลอดได้1เดือนกว่าๆมีเลือดออก ไปหาสูตินรีแพทย์ บอกว่าที่เลือดออกคือประจำเดือน เพราะมีอาการคล้ายประจำเดือน หลังจากนั้นมีเพศสัมพันธ์แต่ไม่ได้ป้องกันอะไร หลั่งใน หลังจากนั้นก็ไม่มีเลือดออกคล้ายประจำเดือนอีกเลย จนถึงปัจจุบัน (ประมาณ 2เดือนได้แล้ว) จึงซื้อที่ตรวจครรภ์มาตรวจ ตรวจไป3ครั้งใน2เดือนกว่า ผลออกว่าไม่ตั้งครรภ์ อย่างนี้ผลถูกต้องไหมคะ หรือว่าอาจจะตั้งครรภ์แต่ครรภ์ยังอ่อนอยู่เลยตรวจไม่พบคะ
สวัสดีค่ะหลังการคลอดบุตร ส่วนใหญ๋จะยังมีกลไกการคุมกำเนิดตามธรรมชาติที่เกิดจากการให้นมบุตรต่อเนื่อง จะทำให้ยังไม่มีไข่ตก ไม่มีรอบเดือนแต่ในบางรายนั้น อาจจะกลับมามีประจำเดือนได้เร็วภายใน 1-2 เดือนแรกได้ ซึ่งถ้ามีเลือดประจำเดือนจริงๆมาแล้ว ก็บ่งบอกว่าน่าจะมีโอกาสตั้งครรภ์ได้แล้วหากหลังจากนั้นไปมีเพศสัมพันธ์ไม่ป้องกันและหลั่งในก็ยังมีโอกาสตั้งครรภ์ จึงต้องยืนยันผลให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่อาจเป็นไปได้เช่นความผิดปกติของมดลูกหรือรังไข่ที่อาจมีอยู่ต่อไป